มุ่งมั่นแก้ไขสิ่งผิด ยอมรับว่าตนทำบาป เปิดใจรับการให้อภัย
ผู้นำทางจิตวิญญาณ เช่น ศิษยาภิบาล บาทหลวง อิหม่าม หรือ รับบี จะให้คำแนะนำในการสารภาพบาปและคืนดีกับพระเจ้า จำไว้ว่าการช่วยคุณให้อยู่ในทางของพระเจ้าคืองานของพวกเขา! ดังนั้นอย่ากังวลเพราะคนเหล่านี้เข้าใจว่าคนเราไม่สมบูรณ์แบบ เขาเต็มใจช่วยและไม่ตัดสินคุณอย่างแน่นอน แม้ว่าคุณอาจไม่ได้ร่วมนมัสการด้วยกันกับเขา แต่คุณสามารถนัดเพื่อขอคำปรึกษาได้ ดังนั้นอย่ารู้สึกไม่สบายใจ หากต้องคุยกับผู้นำที่ไม่รู้จักมาก่อน อย่าคิดว่าต้องไปที่พระวิหารของพระเจ้าเพื่อขออภัยหรือต้องมีคนกลางมาเชื่อมคุณกับพระเจ้า พระเจ้าเต็มใจฟังคุณมากพอๆ กับผู้นำเหล่านั้น คุณสามารถกลับใจ สารภาพบาปกับพระเจ้าด้วยตนเองเมื่อพร้อม หลังจากคุณกลับใจแล้ว คุณต้องเปลี่ยนพฤติกรรมไม่ดีของตนเอง ต้องหยุดทำบาปแบบเดียวกับที่ได้สารภาพไป มันยาก แต่เชื่อสิว่าคุณทำได้ อาจใช้เวลานานหน่อยหรือมีข้อผิดพลาดบ้าง แต่ถ้าคุณมีความตั้งใจจะแก้ไขและกลับใจจริงๆ ก็จะผ่านไปได้อย่างแน่นอน บางทีการเปลี่ยนแปลงด้วยตนเองอาจหนักไป หาความรักของพระเจ้าไม่ใช่เรื่องผิด เมื่อยอมรับว่าต้องการความช่วยเหลือ พระเจ้าจะพอพระทัยกับความถ่อมตนของคุณ คุณอาจเข้าร่วมกลุ่มช่วยเหลือ ปรึกษาผู้นำทางจิตวิญญาณ เข้าร่วมนมัสการสักที่หนึ่ง ปรึกษาแพทย์หรือนักจิตวิทยาที่คุณคิดว่าช่วยได้ การแสดงหาความช่วยเหลือนอกโบสถ์หรือขอบเขตทางศาสนาไม่ได้ทำให้พระเจ้ากริ้วคุณ พระเจ้ากำลังช่วยคุณผ่านทางทักษะต่างๆ ที่พระองค์มอบให้แก่คนเหล่านั้น สิ่งสำคัญอีกอย่างของการกลับใจคือ คุณต้องแก้ไขสิ่งผิดอย่างถูกวิธี จะขอโทษอย่างเดียวแล้วปล่อยผ่านไปโดยไม่ทำอะไรเลยไม่ได้ หากคุณขโมยของ คุณต้องสารภาพกับเขาแล้วจ่ายเงินคืนให้ครบ หากคุณโกหกแล้วคนอื่นเดือดร้อนจากคำโกหก คุณต้องชี้แจงว่าความจริงคืออะไร จากนั้นจึงช่วยเหลือบุคคลนั้น หากคุณโกงข้อสอบ คุณต้องบอกอาจารย์ ไปปรึกษาท่านดูว่าท่านเห็นสมควรอย่างไร จงช่วยเหลือคนที่ต้องมารับเคราะห์จากการกระทำของคุณอย่างสุดความสามารถ พระเจ้าจะพอพระทัยกับความพยายามของคุณ ให้ความบาปที่คุณพยายามกำจัดเป็นบทเรียนสอนใจ เพื่อที่ครั้งต่อไปจะได้ไม่หาทางทำบาปลักษณะเดียวกันอีก การทำผิดช่วยให้คุณหลีกเลี่ยงความผิดพลาดในชีวิตที่อาจเกิดขึ้น เช่น หากคุณโกหกว่าไม่ได้โกงข้อสอบและอยากให้ความผิดนั้นมีความหมายจริงๆ ก็อย่าโกหกในเรื่องอื่นอีก คุณสามารถใช้ประสบการณ์ของตนเองให้เป็นประโยชน์ต่อผู้อื่น ให้พวกเขาได้เรียนรู้จากคุณ อาจไปเล่าประสบการณ์ให้ฟัง หรือพูดคุยถึงปัจจัยที่ดึงดูดให้คุณทำบาป เช่น คุณเคยติดยาเสพติดมาก่อน คุณก็สามารถไปเป็นอาสาสมัครที่ศูนย์บำบัดยาเสพติดหรือต่อสู้ในด้านกฎหมายเพื่อแก้ไขปัญหายาเสพติดในชุมชนก็ได้ คุณอาจโกหกตัวเองและผู้อื่นว่าไม่ได้ทำบาปแต่คุณโกหกพระเจ้าไม่ได้ จุดเริ่มต้นของการกลับใจคือคุณต้องกล้ายอมรับว่าตัวเองไม่ใช่คนชอบธรรมตลอดเวลา มีโอกาสพลาดพลั้งออกจากลู่ทาง จงถ่อมใจต่อหน้าพระพักตร์ของพระเจ้า ยอมรับด้วยหัวใจว่าคุณควรทำตามพระวจนะของพระองค์ เชื่อว่าพระเจ้าให้อภัยและโดยผ่านการทรงนำคุณสามารถมีชีวิตที่ดีขึ้นได้ หากขาดความเชื่อเช่นนี้คุณก็มีแนวโน้มจะหมดกำลังแก้ไขปัญหา การกำจัดนิสัยแย่ๆ และทำให้สิ่งผิดถูกต้องเป็นเรื่องจากแต่คุณต้องเชื่อว่าพระองค์สถิตอยู่ด้วย มิฉะนั้นคุณอาจล้มลง นึกถึงบาปหรือความผิดที่ได้กระทำ อย่ามองว่าความบาปต้องเป็นเรื่องใหญ่เสมอไปเช่น คดโกงหรือลักขโมย ในสายพระเนตรของพระเจ้าบาปทุกชนิดมีน้ำหนักเท่ากัน เขียนความบาปของคุณลงในสมุดอาจช่วยกระตุ้นให้คิดได้ดีขึ้น ไม่จำเป็นต้องเขียนให้ได้หมดภายในครั้งเดียว ใช้เวลาไตร่ตรองช้าๆ การใคร่ครวญถึงเหตุผลที่การกระทำผิดนั้นสำคัญมากก่อนกลับใจ การกลับใจตามพิธีกรรมโดยไม่คิดว่าจริงๆ แล้วทำผิดอะไรยิ่งแสดงให้พระเจ้าเห็นว่าคุณไม่ได้ใส่ใจกับความผิดเลย คิดถึงคนที่ต้องรับผลจากความบาปของคุณเมื่อคิดจะทำบาปและ คิดให้ดีว่าแท้จริงแล้วความบาปส่งผลกระทบต่อจิตวิญญาณเราอย่างไร (บอกให้ว่าไม่ใช่เรื่องดี!) ไตร่ตรองถึงสิ่งเลวร้ายที่ความบาปนั้นนำคุณให้ทำ คิดให้ดีนั้นสำคัญไฉน! กลับใจด้วยเหตุผลที่ถูกต้องเท่านั้น หากคิดว่าการกลับใจอาจทำให้พระเจ้าตอบคำอธิษฐานในเรื่องที่ปรารถนา คุณกำลังคิดผิดมหันต์ จงกลับใจเพราะเห็นว่าดีต่อชีวิตฝ่ายวิญญาณและเพื่อให้ชีวิตมีความชื่นชมยินดีและคุณค่ามากขึ้น ไม่ใช่เพราะหวังเรื่องฝ่ายเนื้อหนังเช่น ทรัพย์สมบัติ ความร่ำรวย ลาภยศต่างๆ สิ่งเหล่านั้นไม่ใช่แก่นแท้ในการนับถือพระเจ้า ให้เริ่มด้วยการอ่านพระคัมภีร์ศักดิ์สิทธิ์ตามความเชื่อของคุณก่อนกลับใจ (พระคัมภีร์ไบเบิ้ล, อัลกุรอาน, พระไตรปิฎก ฯลฯ) หาข้อความในคัมภีร์ที่เกี่ยวข้องกับการกลับตัวกลับใจ รวมไปถึงส่วนอื่นๆ ของคัมภีร์เพื่อให้สาส์นแห่งความดีเหล่านั้นเปลี่ยนแปลงจิตใจและนำทางคุณไปสู่การทำความดี เราทำบาปเพราะได้หลงจากทางของพระเจ้า คุณต้องแสวงหาทางของพระเจ้าเพื่อชีวิตจะดำเนินไปได้อย่างถูกต้อง  พระคัมภีร์ไบเบิ้ลกล่าวถึงเรื่องการกลับใจไว้หลายตอน เช่น มัทธิว 4:17 และ กิจการ 2:38 และ 3:19 สำหรับอัลกุรอานบทที่เกี่ยวข้องกับการกลับใจอยู่ใน ซูเราะห์ อัตตะหฺรีม 66:8 สำหรับชาวยิวให้อ่าน โฮเชยา 14:2-5 สุภาษิต 28:13 และ เลวีนิติ 5:5 หลังจากกลับใจจากบาปแล้ว คุณควรใช้โอกาสใหม่นี้อุทิศตนทำงานรับใช้พระเจ้าให้เป็นที่พอพระทัย ศาสนาต่างๆ มีข้อกำหนดแตกต่างกันในเรื่องนี้ ให้อ่านคัมภีร์ศาสนาและใคร่ครวญว่าคุณรู้สึกอย่างไร หากพระเจ้าทรงสถิตย์อยู่ในใจของคุณแล้วพระองค์จะนำทางคุณไปสู่คำตอบเอง การเข้าร่วมกับกลุ่มศาสนาอย่างเป็นทางการป้องกันไม่ให้คุณกลับไปทำบาป อีกทั้งยังทำให้พระเจ้าพอพระทัย เช่น หากคุณเป็นคริสเตียนให้รับบัพติศมาหากยังไม่ได้รับ ไปร่วมนมัสการสม่ำเสมอ บริจาคทรัพย์ให้องค์กรที่ช่วยเหลือสังคม พูดคุยกับคนในแวดวงถึงทางของพระเจ้า ช่วยเหลือและรักเพื่อนบ้าน พระเจ้าจะทรงพอพระทัยกับคุณ คุณควรแสวงหาหนทางปกป้องจิตวิญาณของคุณจากความชั่วในอนาคต สารภาพบาปและแก้ไขพฤติกรรมให้บ่อยที่สุดเท่าที่จะทำได้ จงระมัดระวังสิ่งยั่วยุที่นำคุณไปสู่การทำบาป หยุดสมาคมกับคนที่ไม่ได้หวังดีกับคุณ อ่านพระคัมภีร์อย่างสม่ำเสมอและให้พระเจ้าทรงเป็นแสงนำคุณสู่หนทางที่ถูกต้อง มนุษย์เราไม่สมบูรณ์แบบและคุณจะทำผิดพลาดอีกแน่นอน พระเจ้ารู้ความจริงข้อนี้ดี หากคุณตระหนักได้แล้วก็ให้ถ่อมใจยอมรับความจริงเสีย อย่าให้ถึงขั้นนอนไม่หลับเพราะกังวลว่าจะทำให้พระเจ้าไม่พอพระทัย สิ่งที่สำคัญสำหรับพระเจ้าคือคุณมีความตั้งใจจะแก้ไขเมื่อคุณพลาดทำบาป ความบาปคือ ความผิดพลาดที่ชักนำให้เราทำร้ายตนเองและผู้อื่น เมื่อเราตัดสินใจใช้ชีวิตที่ปราศจากบาป ผลัพธ์ที่ได้ไม่ใช่แค่พระเจ้าพอพระทัยและได้รับชีวิตนิรันด์เท่านั้น แต่ชีวิตจะได้รับการเติมเต็มด้วยความสุขอีกด้วย นี่คือสาเหตุที่ต้องกลับใจ หากคุณกำลังทำให้ตนเองไม่มีความสุข หรือทำร้ายผู้อื่น ให้หยุดทันที เปิดใจยอมรับการให้อภัย ชีวิตจะมีความสุขขึ้นมาก
ปรึกษาผู้นำทางจิตวิญญาณ. ปรับเปลี่ยนพฤติกรรม. แสวงหาความช่วยเหลือ. แก้ไข่สิ่งผิดอย่างถูกวิธี. เรียนรู้จากประสบการณ์. ช่วยผู้อื่นไม่ให้ทำผิดแบบคุณ. จงถ่อมใจ. เชื่อพระเจ้าสุดจิตใจ. ไตร่ตรองถึงการกระทำ. ใคร่ครวญหาเหตุผลว่าทำผิดเพราะอะไร. กลับใจด้วยท่าทีถูกต้อง. อ่านพระคัมภีร์. ดำเนินชีวิตให้เป็นที่พอพระทัยพระเจ้า. เข้าร่วมกลุ่มศาสนาอย่างเป็นทางการ. กระตือรือร้นที่จะปกป้องจิตวิญญาณจากความชั่ว. ยอมรับว่าอาจทำผิดได้อีก. ใช้ชีวิตให้ดี.
https://www.wikihow.com/Repent https://www.wikihow.com/Repent https://www.wikihow.com/Repent
Making Things Right Accepting Your Sin Embracing Forgiveness